Rikunarita-ORG/Wikinium huggingface dataset:
# Նեթֆլիքս[խմբագրել | խմբագրել կոդը]

| **Նեթֆլիքս** |
| --- |
|  |
|  |
| Տեսակ | բջջային հավելված, վիդեոսթրիմինգի ծառայություն, video on demand, կայք, բիզնես ձեռնարկություն, կինոպրոդյուսեր և հեռուստատեսային պրոդյուսեր |
| Հիմնադրված է | 2007 և օգոստոսի 29, 1997 |
| Հիմնադիր | Netflix, Inc. |
| Վայր | Լոս Գատոս, Սանտա Կլարա շրջան, Կալիֆոռնիա, ԱՄՆ |
| Երկիր |  ԱՄՆ |
| Կայք | netflix.com |
|  Netflix Վիքիպահեստում |

**«Նեթֆլիքս»** (անգլ.՝ *Netflix*), ամերիկյան ընկերություն, հոսքային մեդիայի ֆիլմերի և սերիալների հիմք հանդիսացող։ Հիմնադրվել է 1997 թվականին՝ Ռիդ Հաստինգսի և Մարկ Ռանադոլֆի կողմից։ Կենտրոնական մասնաճյուղը գտնվում է Լոս Գատոսում, Կալիֆոռնիա նահանգ։

Նեթֆլիքսը 2020 թվականի ապրիլ ամսվա տվյալներով ունեցել է ավելի քան 193 միլիոն վճարովի բաժանորդագրություն ամբողջ աշխարհում, այդ թվում՝ 73 միլիոն ԱՄՆ-ում։

## Գործունեություն

Ի սկզբանե Նեթֆլիքսը զբաղվել է DVD սկառավակների վարձույթով, օգտագործելով «DVD փոստով» բիզնեսային մոդելը անգլ.՝ DVD-by-mail, բացառապես ԱՄՆ-ի տարածքում։

1999 թվականին ստեղծվել էր Video on demand ինտերնետ-սերվիսը։ 2002 թվականին Նեթֆլիքսը ավելացվել էր NASDAQ-ի ցուցակներում։ Ձեռնարկությունը ավելի շատ զբաղվում էր «վիդեո պահանջով» անգլ.՝ Video on Demand հոսքային մեդիայի հիմքում, բայց էլ. փոստով վաճառքի կշիռը կազմում է ավելի քան 7 միլիոն հաճախորդ-պատվերներ։

Վերջին տարիներին Նեթֆլիքսը սկսել է իր սեփական հեռուստասերիալների արտադրությունը, որոնք հասանելի են միայն սեփական հաճախորդներին։ 2013 թվականի հուլիսին Նեթֆլիքսը Էմմի մրցանակի ինտերնետ-տեսահոլովակների արտադրողների առաջին թեկնածուներից մեկը։ Ընկերությունը ստացել է 14 ընդլայնումներ, որոնցից 9-ը ստացել է Նեթֆլիքսի «Քարտերով տուն»-ը։

Նեթֆլիքսը գործում է տարբեր սարքերի վրա և ծրագրերում, ինչպիսին են Smart TV, Անդրոիդ, iOS, PC, macOS, Nintendo PlayStation Vita, Nintendo 3DS, PlayStation, Xbox։

Ընկերությունը առաջարկում է անվճար դիտում բաժանորդագրումից մինչև մեկ ամսվա ընթացքում։ 2013 թվականի սկզբում Նեթֆլիքսի ֆիլմերն ու սերիալները հասանելի էին միայն հաճախորդներին super HD (ԱՄՆ-ի տարածքում նաև 3D ֆորմատով)։

Ծառայությունը հասանելի է ԱՄՆ-ում, Եվրոպայի և Լատինական Ամերիկայի երկրներում։ Ընկերության պլանների մեջ է մտնում՝ ծառայության աշխարհագրության ընդարձակումը։ 2015 թվականի մարտին ծառայությունը սկսեց հասանելի լինել Ավստրալիայում և Նոր Զելանդիայում, իսկ աշունը պլանավորում է ծառայությունը ապահովել Ճապոնիայում։ 2016 թվականից Նեթֆլիքսը հասանելի է Հայաստանում։

## Հիմնադրումը

Ռիդ Հաստինգսը և Մարկ Ռանդոլֆը հիմնադրեցին Նեթֆլիքսը 1997 թ. օգոստոսի 29-ին։ Հաստինգսը Նեթֆլիսի համար սկզբնական կանխիկ ներդրումներ է կատարել 2,5 միլիոն դոլար։ Նեթֆլիքսը գործարկել է աշխարհի առաջին առցանց DVD վարձակալման խանութը, որտեղ առկա են ընդամենը 30 աշխատող և 925 անվանումներ՝ այն ժամանակվա DVD- ների գրեթե ամբողջ կատալոգը։

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Նեթֆլիքս» հոդվածին։ |
# Մաոիզմ

**Մաոիզմ** (չինարեն՝ 毛泽东思想
, փինյին՝ *Máo Zédōng sīxiǎng*), Մաո Ցզե Դունի կողմից մշակված մարքսիզմ-լենինիզմի տարբերակ՝ Չինաստանի Հանրապետության և հետագայում Չինաստանի Ժողովրդական Հանրապետության ագրարային և նախաարդյունաբերական հասարակությունում սոցիալիստական հեղափոխություն իրականացնելու համար։ կազմավորվել է 20-րդ դարի 50-ական թվականների վերջին։ Մաոիզմի առաջացումը անմիջականորեն կապված Է Մաո Ցզե Դունի գործունեության հետ։ ՉԿԿ IX համագումարում (1969) մաոիզմ պաշտոնապես հայտարարվեց որպես Չինաստանի կոմկուսի «տնտեսական-գաղափարական հիմք», «արդի դարաշրջանի մարքսիզմ-լենինիզմ»։ Տվյալ գնահատականը հաստատվեց նաև ՉԿԿ X (1973) և XI (1977) համագումարներում։

Մաոիզմի և մարքսիզմ–լենինիզմի փիլիսոփայական տարբերությունն այն էր, որ նախաարդյունաբերական հասարակություններում պրոլետարիատի փոխարեն հեղափոխական ավանգարդ էր համարվում գյուղացիությունը։ Պնդում է, որ սոցիալիզմի պայմաններում, ներառյալ նրա հասուն փուլը, զարգացման կապիտալիստական ու սոցիալիստական ուղիների միջև տեղի է ունենում մշտական պայքար, ուր առկա է «կապիտալիզմի վերականգնման վտանգ», որը կանխելու համար անհրաժեշտ են «հեղափոխություններ»։ Նման «հեղափոխության» տիպար էր 60-ական թվականների 2-րդ կեսին Մաոի ղեկավարությամբ կազմակերպված այսպես կոչված կուլտուրական հեղափոխությունը։

Կոմունիստական բանվորական կուսակցությունների 1969 թվականի Մոսկվայի միջազգային խորհրդակցության պատվիրակությունները դեմ արտահայտվեցին ուսմունքին։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 262)։*  |
# Հեռուստասերիալ

**Սերիալ** (անգլ.՝ Serial, նաև` **հեռուստասերիալ**, *հաջորդական ծրագիր*), ֆիլմ կամ հեռուստաֆիլմ, կազմված որոշ, հիմնականում մեծ քանակի սերիաներից և մի քանի սյուժետային գծերից («հնարավոր անսահմանություն», ի տարբերություն բազմասերիանոց հեռուստաֆիլմերի, որոնցում առկա է «վերջնակետ»), հեռուստատեսային արվեստի ցիկլի հատուկ ձև է։ Ամերիկյան հեռուստատեսային ակադեմիան հեռուստասերիալ է համարում այն հեռուստաֆիլմերն ու հեռուստաֆիլմերի ցիկլները, որոնք կազմված են առնվազն վեց սերիաներից (քիչ քանակով կազմված հեռուստաֆիլմերն համարվում են «սահմանափակ սերիաներ» (անգլ.՝ limited series)): Սերիալների ամենահայտնի ձևաչափն է օճառային օպերան, որը ի հայտ է եկել 1930-ական թվականներին ամերիկյան ռադիոյում։

Յուրաքանչյուր սերիալի նպատակն է երկար ժամանակահատվածով հեռուստադիտողներին ներգրավել էկրաններին և պահել նրանց հետաքրքրությունն արտադրանքի նկատմամբ։ Շատ անընդմեջ սերիալներում օգտագործվում է օճառային օպերաների դասական տարրը` ռեքափ` սերիայի սկզբում և քլիֆհենգեր` սերիայի վերջում։ Համարվում է, որ այս բանաձևը առավելագույն պահանջարկ ունի հեռուստադիտողի կողմից և թույլ է տալիս, առանց որևէ անհարմարության, ամեն շաբաթ հետևել սյուժեին։

Շարունակական սերիալները, որպես կանոն, կտրուկ հակադրվում են ընթացակարգային դրամաներին, որոնք բաղկացած են ինքնավար և սյուժետային կապ չունեցող սերիաներից։ Հաճախ դրանց անվանում են «շաբաթվա դեպք» (անգլ.՝ case-of-the-week): Վերջին տարիներին, ընթացակարգային դրամաները վարկանիշով գերազանցում են հաջորդական սերիալներին, քանի որ դրանց մեջ չկան երկարատև սյուժետային գծեր, և հեռուստադիտողը կարող է նման ծրագիրը դիտել յուրաքանչյուր սերիայից։

## Տես նաև

* Օճառային օպերա
* Սիթքոմ
* Հեռուստանովել
* Մինի սերիալ
* Հեռուստաֆիլմ
* Վեբ սերիալ

## Ծանոթագրություններ

## Արտաքին հղումներ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Հեռուստասերիալ» հոդվածին։ |
# Ապրիլի 9[խմբագրել | խմբագրել կոդը]

|  |  |  |
| --- | --- | --- |
| << | **Ապրիլ** | >> |
| Կի | Եկ | Եք | Չո | Հի | Ու | Շա |
|  |  |  | 1 | 2 | 3 | 4 |
| 5 | 6 | 7 | 8 | 9 | 10 | 11 |
| 12 | 13 | 14 | 15 | 16 | 17 | 18 |
| 19 | 20 | 21 | 22 | 23 | 24 | 25 |
| 26 | 27 | 28 | 29 | 30 |  |  |

**Ապրիլի 9**, տարվա 99-րդ (նահանջ տարիներին՝ 100-րդ) օրն է։

* Տարվա ավարտին մնում է 266 օր։

## Դեպքեր

* 1945 - ԽՍՀՄ բանակը գրավեց Քյոնիգսբերգը
* 1991 - Վրաստանը անկախացավ Սովետական Միությունից

## Ծնունդներ

* 1821 - Շառլ Բոդլեր, ֆրանսիացի բանաստեղծ, արվեստաբան (մ. 1867)
* 1903 - Ուորդ Բոնդ ամեր. դերասան (մ. 1960)
* 1933 - Ժան Պոլ Բելմոնդո Jean-Paul Belmondo ֆրանս. դերասան
* 1960 - Մանվել Եղիազարյան, հայ ազատամարտիկ, քաղաքական գործիչ։
* 1962 - Իգոր Պոդոլչակ Iгор Володимирович Подолчак ուկր. ռեժիսոր
* 1976 - Սոֆի Դանիելյան, հայ երգչուհի

## Մահեր

* 491 - Զենոն, Բյուզանդիայի կայսր (ծն. 425)
* 1492 - Լորենցո Մեդիչի Lorenzo de Medici իտալ. կառավարիչ (ծն. 1449)
* 1553 - Ֆրանսուա Ռաբլե Francois Rabelais ֆրանս. վանական և լեզվաբան (ծն. 1494)
* 1626 - Ֆրենսիս Բեկոն, անգլիացի փիլիսոփա, պատմաբան, քաղաքական գործիչ, էմպիրիզմի հիմնադիր (ծն. 1561)
* 1938 - Հարություն Սուրխաթյան, հայ գրականագետ, թարգմանիչ (ծն. 1882)
* 2012 - Լիլի Չուգասզյան, օպերային երգչուհի (ծն. 1921)
* 2021 - Էրլ Սիմոնս, ամերիկացի ռեփեր, դերասան (ծն. 1970)

## Տոներ

* Թունիս՝ Նահատակների օր
* Վրաստան՝ Ազգային միասնության օր
* Ֆինլանդիա՝ Ֆիններենի օր
# Կինետիկա

**Կինետիկա** (հուն․՝ κινητικός
՝ շարժման մեջ դնող, շարժող), մեխանիկայի հիմնական բաժին, միավորում է դինամիկան (ուսմունք ուժերի ազդեցությամբ մարմինների շարժման մասին) և ստատիկան (ուսմունք ուժերի ազդեցությամբ մարմինների հավասարակշռության մասին)։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 5, էջ 432)։*  |